05/11/2013 | Administración LocalProvincial
Deputación Provincial da Coruña
Área de Servizos Provinciais. Sección de Servizos Sociais
Premio “Concepción Arenal” para temas de acción social. bases da edición, ano 2013

Servizo de Acción Social, Cultura e Deportes ANUNCIO PREMIO “CONCEPCIÓN ARENAL” para temas de acción social. BASES DA EDICIÓN, ANO 2013 PREÁMBULO A Deputación da Coruña convoca o premio “Concepción Arenal” para temas de acción social, ano 2013, dirixido a recoñecer iniciativas, traballos, traxectorias de persoas, individualmente ou entidades comprometidas coa promoción dos servizos sociais e as políticas de igualdade de xénero. Esta iniciativa ten como obxectivo recoñecer publicamente o labor profesional no ámbito dos servizos sociais e as políticas de igualdade de calidade na provincia da Coruña, fomentando a aplicación da transversalidade de xénero, a transferencia de boas practicas, modelos de intervención social, etc. BASES PRIMEIRA.–Obxecto. Convócase o premio “Concepción Arenal” para temas de acción social, ano 2013, cos seguintes obxectivos:  Recoñecer publicamente e distinguir a traxectoria profesional dunha actuación de calidade no ámbito dos servizos sociais, políticas de igualdade de xénero e loita contra a violencia de xénero.  Premiar o labor profesional dunha entidade ou duns programas estables de calidade de promoción dos servizos sociais.  Difundir boas prácticas e/ou modelos estables de intervención.  Impulsar as políticas de igualdade de xénero na provincia da Coruña.  Implantar a transversalidade de xénero en todas as accións e programas. No caso das entidades privadas sen ánimo de lucro a candidatura poderá referirse á actividade xeral da propia entidade ou ben a un programa específico. SEGUNDA.–Persoas ou entidades destinatarias. Calquera persoa individualmente, ou entidades privada sen ánimo de lucro, que cumpran os seguintes requisitos: No caso de persoas físicas:  Persoas maiores de idade.  Desenvolver as súa actividade profesional no ámbito territorial da provincia da Coruña.  Estar ao corrente das súas obrigas coa facenda pública, coa Deputación e coa Tesourería da Seguridade Social.  Non estar incursas nas causas de incompatibilidade ou incapacidade para ser beneficiarias ou percibir subvencións da Administración pública dispostas no art.13 da Lei xeral de subvencións 38/2003, do 17 de novembro. No caso de entidades privadas sen ánimo de lucro:  Estar legalmente constituídas antes do 1 de xaneiro de 2013.  Desenvolver as súas actividades no ámbito territorial da provincia da Coruña.  Estar rexistradas como entidade prestadora de servizos sociais no Rexistro da Xunta de Galicia e, de ser o caso, estar inscritas na área de igualdade neste Rexistro (Decreto 254/11, do 23 de decembro, DOG do 20 de xaneiro de 2012) con anterioridade á data do fin de presentación de traballos.  Estar ao corrente das súas obrigas coa facenda pública, coa Deputación e coa Tesourería da Seguridade Social.  Non estar incursas nas causas de incompatibilidade ou incapacidade para ser beneficiarias ou percibir subvencións da Administración pública dispostas no art.13 da Lei xeral de subvencións 38/2003, do 17 de novembro. A proposta de candidaturas será libre e no caso de persoas físicas non se poderá autocandidatar. TERCEIRA.–Temática. O xurado terá en conta os seguintes criterios para conceder os premios: Tarefa continuada desenvolvida en favor da promoción dos servizos sociais. Iniciativas que impulsen políticas de igualdade de xénero nos servizos sociais da provincia. Programas ou proxectos de servizos sociais que implanten a transversalidade de xénero. Promoción de cambios en materia de emprego con perspectiva de xénero. Medidas ou programas de conciliación da vida familiar persoal e laboral, erradicación da discriminación por razón de xénero, fomento da participación social das mulleres e a representación paritaria na toma de decisións. Prevención, tratamento e intervención integral en materia de violencia de xénero. Interacción coeducativa no ámbito comunitario. O xurado poderá valorar outros méritos, que dará a coñecer, das persoas, ou entidades que se propoñan. CUARTA.– Premio. Daranse tres premios, o premio concederáselle á persoa, e/ou entidade sen ánimo de lucro na provincia da Coruña, que destaque pola súa traxectoria na promoción dos servizos sociais, e/ou políticas de igualdade de xénero ou que sobresaia pola incorporación da transversalidade de xénero. Os premios consistirán, por unha parte, na distinción simbólica a nivel provincial e o recoñecemento público polo labor desenvolvido e dun premio en metálico coas seguintes contías: Un primeiro premio en metálico de 7.000 euros e un segundo e terceiro premio de 4.000 euros. Estas cantidades están suxeitas ás retencións legalmente establecidas. O pago dos premios efectuarase mediante transferencia bancaria á conta que para o efecto se sinale. QUINTA.–Candidatura e documentación. A candidatura presentarase segundo os modelos establecidos que figuran como anexo a estas bases. No caso de persoas físicas (anexo 1) constará de:  Candidatura.  Síntese da traxectoria profesional e curricular. No caso de entidades privadas sen ánimo de lucro (anexo 2 e 2.1) constará de:  Candidatura  Síntese da memoria da actividade xeral da entidade ou do programa especifico que postula ao premio.  Certificación  Fotocopia da tarxeta do NIF da entidade e do NIF da persoa representante. No caso da achega do NIF da entidade por parte das delegacións ou agrupacións locais desta, deberá acreditarse que contan coa autorización correspondente, se non consta en poder da sección de Servizos Sociais da Deputación. Fotocopia dos estatutos da entidade, se non consta en poder da sección de Servizos Sociais da Deputación. O idioma empregado será o galego e deberá terse en conta o emprego dunha linguaxe con perspectiva de xénero. As candidaturas presentadas quedarán en poder da Deputación que poderá empregalas para a difusión de calquera acción relacionada co presente premio. SEXTA.–Prazo e forma de presentación. Prazo: o prazo de admisión de candidaturas ábrese o día seguinte á publicación das presentes bases no BOP e remata aos 20 días naturais ás 23.55 h. Forma de presentación: As candidaturas presentaranse no Rexistro Xeral da Deputación Provincial da Coruña, Avda. Alférez Provisional, 2, 15006 A Coruña, ou no indicado no art.38.4 da Lei 30/1992, do 26 novembro, RXPAC, indicando no exterior do sobre: Premio “Concepción Arenal” para temas de acción social 2013 ou por correo electrónico ao enderezo: concepción. arenal@dicoruna. es No caso de presentar a candidatura a través do enderezo electrónico todos os documentos que requiren de sinatura deberán vir asinados electronicamente. O xurado poderá propor candidaturas no transcurso da súa reunión, estas axustaranse aos modelos achegados como anexo a estas bases no que se refire aos datos da candidatura e da síntese curricular ou memoria. SÉTIMA.–Valoración das candidaturas. O xurado realizará a valoración das candidaturas presentadas conforme aos seguintes criterios de valoración: No caso de persoas físicas:  Formación académica (ata 5 puntos)  Formación complementaria (ata 15 puntos)  Experiencia profesional (ata 60 puntos)  Experiencia profesional en acción social  Experiencia profesional docente  Publicacións e investigacións  Recoñecemento, premios, bolsas, etc.  Actividades realizadas de acción voluntaria e participación social no ámbito comunitario (ata 10 puntos)  Evolución profesional e logros obtidos no ámbito social (ata 10 puntos) No caso de entidades privadas sen ánimo de lucro:  Ámbito de prestación (ata 10 puntos)  Temática (ata 5 puntos)  Calidade técnica (ata 40 puntos)  Persoas usuarias (ata 10 puntos)  Estabilidade da entidade/programa (ata 15 puntos)  Emprego da lingua galega (ata 5 puntos)  Emprego dunha linguaxe con perspectiva de xénero (ata 5 puntos)  Nivel de transversalidade de xénero aplicado (ata 10 puntos) OITAVA.–Composición e actuación do xurado. Composición do xurado: o xurado estará presidido polo Sr. presidente da Deputación ou persoa na que delegue e formarán parte del a deputada da Área de Benestar Social, Políticas de Igualdade de Xénero, e Normalización Lingüística, o director da Área Servizos Provincias, a técnica de políticas de igualdade de xénero e outras políticas públicas, e a técnica superior de servizos sociais, nomeadas polo presidente da Deputación. Actuará como secretario/a con voz e sen voto o da Corporación ou a persoa funcionaria en quen delegue. Actuación do xurado: O xurado actuará en pleno, sendo necesaria a asistencia de dous terzos dos seus membros. As súas deliberacións serán secretas e delas redactarase a acta correspondente. O réxime xurídico e de funcionamento do xurado será o disposto nos artigos 22 a 27 da Lei 30/92, do 26 de novembro. Recibidas as candidaturas e cerrado o prazo de admisión, estas serán sometidas a unha preselección. O xurado se o considera conveniente pode solicitar visitar a entidade para coñecer a actividade xeral ou ben para coñecer o programa específico que presentase como candidatura, así como no caso de persoas físicas, entrevistarse coa persoa que se postula ao premio. Así mesmo, o xurado poderá modificar as condicións en calquera momento, incluso declarar deserto o premio, sempre que concorra causa xustificada, en todo caso comprométese a comunicalo pola mesma vía. A súa proposta será obxecto de resolución da Presidencia desta Deputación, que é o órgano competente para resolver o premio. A súa decisión terá lugar no ultimo trimestre do ano 2013, darase a coñecer na páxina web da Deputación, e a través dos medios de comunicación. O xurado queda facultado para interpretar estas bases. O acto de entrega de premios será público, celebrarase nas dependencias da Deputación, difundirase publicamente a través dos medios de comunicación oportunos e da web da Deputación con unha semana de antelación á data de celebración. NOVENA.–Pagamento. No caso de que a persoa física e/ou entidade privada sen ánimo de lucro resulte premiada deberá presentar a seguinte documentación: Fotocopia compulsada do NIF da entidade e do NIF da persoa representante, ou fotocopia compulsada do NIF no caso de ser unha persoa física. Certificación da conta bancaria na que se realizará o pagamento, segundo o modelo xeral que poden obter na páxina web desta Deputación, www.dicoruna.es, no apartado de impresos oficiais. Acreditación de que a/as persoas participantes e/ou entidades están ao corrente no cumprimento das súas obrigas tributarias e coa Seguridade Social, e nas obrigas respecto da Deputación, e de que non están incursas en ningunha das circunstancias que impiden obter a condición de beneficiario de axudas públicas conforme ao art.13.2 da Lei 38/2003, xeral de subvencións. DÉCIMA. Non se devolverán as candidaturas presentadas e non premiadas. A partir do día seguinte á concesión do xurado estes documentos poderán ser destruídos. UNDÉCIMA. A participación nesta convocatoria supón a total aceptación destas bases. A Coruña, 29 de Outubro de 2013. A presidenta en funcións O secretario María Padín Fernández José Luís Almau Supervía ANEXO 1 MODELO DE CANDIDATURA PREMIO “CONCEPCIÓN ARENAL” para temas de acción social, ano 2013, dirixido a persoas físicas. CANDIDATURA Persoa/s ou entidade/s que formula a proposta Nome ou razón social: Enderezo postal: Teléfono: Enderezo electrónico: Datos da candidatura Nome e apelidos: NIF: Enderezo postal: Teléfono: Enderezo electrónico: Enderezo web: Ano desde que traballa a prol dos servizos sociais e/ou a igualdade de xénero: SÍNTESE DA TRAXECTORIA PROFESIONAL E CURRICULAR Formación académica Formación complementaria Experiencia profesional  Experiencia profesional en acción social  Experiencia profesional docente  Publicacións e investigacións  Recoñecemento, premios, bolsas, etc. Actividades realizadas de acción voluntaria e participación social no ámbito comunitario. Evolución profesional e logros obtidos no ámbito social. *A candidatura e a síntese da traxectoria profesional e curricular debe cumprir os seguintes requisitos: formato DINA4 mecanografado a unha cara, a espazo simple, letra Arial, tamaño de fonte 12, cunha extensión máxima de 5 follas numeradas. …………………………, ……. de ……… de 2013 (nome e sinatura da persoa que formula a proposta) …………………………………. * A proposta de candidaturas será libre e no caso de persoas físicas non se poderá autocandidatar. ANEXO 2 MODELO CANDIDATURA PREMIO “CONCEPCIÓN ARENAL” para temas de acción social, ano 2013, dirixido a entidades privadas sen ánimo de lucro. CANDIDATURA Datos da candidatura Nome da entidade ou razón social: NIF da entidade: Nome e apelidos da persoa representante: NIF da persoa representante: Enderezo postal da entidade: Teléfono: Enderezo electrónico: Enderezo web: – Candidatura ao recoñecemento da actividade xeral da entidade – Candidatura ao recoñecemento dun programa executado pola entidade Ano desde que traballa a prol dos servizos sociais e/ou a igualdade de xénero: MEMORIA DE ACTIVIDADE/PROGRAMA 1. Presentación da entidade. Explicación da traxectoria profesional da entidade en materia de servizos sociais pola igualdade para a memoria da actividade ou programa que presentase como candidatura.2. Síntese da memoria de actividade/programa que inclúa obrigatoriamente os seguintes apartados: a) Identificación da entidade ou do programa, indicando o nome/título e a súa persoa responsable. b) Natureza e fundamentación. Descrición da orixe da entidade/programa e da detección de necesidades. c) Obxectivo- descrición dos obxectivos xerais e específicos. d) Metodoloxía-definición de tarefas, normas e procedementos de execución, público obxectivo, coordinación interna e comunitaria, etc. e) Ámbito de actuación-determinación do ámbito de prestación, zona xeográfica no que se desenvolve a actividade da entidade/programa e lugares específicos de funcionamento. f) Temporalización do proxecto e actividades. g) Recursos humanos e materiais-descrición do persoal implicado no desenvolvemento da entidade/programa, evolución/consolidación e estabilidade do equipo profesional, etc. Descrición das instalacións necesarias, os materiais consumibles, instrumentos, etc. h) Financiamento-breve descrición do orzamento necesario para o desenvolvemento da entidade/programa, así como o financiamento recibido (achegas propias, axudas recibidas e cobramento de servizos). i) Avaliación-descrición do sistema de avaliación e indicadores. Breve resume de datos de memorias de actividade de anos anteriores. Propostas de mellora. j) Metas-explicación das metas alcanzadas e dos retos de futuro. k) Relación de notas de prensa, artigos, publicacións, recoñecementos, etc. *A candidatura e a síntese da memoria de actividade/programa debe cumprir os seguintes requisitos segundo as bases: formato DINA4 mecanografado a unha cara, a espazo simple, letra Arial, tamaño de fonte 12, cunha extensión máxima de 8 follas numeradas. …………………………, ……. de ……… de 2013 (nome e sinatura da persoa representante da entidade) ANEXO 2.1 MODELO CERTIFICACIÓN (NO CASO DE ENTIDADES) D./D.ª., con DNI n.º _________ como secretario/a da entidade ____________________________________________________________________________________ CERTIFICO Primeiro. –Que a entidade constituíuse legalmente antes do 1 de xaneiro de 2013. Segundo. –Que na reunión da xunta directiva da mencionada entidade do día _______________________________ adoptouse o acordo de presentar a seguinte candidatura: _________________________________________________________________________________________________________ así como da aceptación das bases da convocatoria. Terceiro. –Que se acordou nomear a D/Dª___________________________________________ representante para as relacións desta entidade coa Deputación para o relativo a este premio. Terceiro. –Que a entidade consta no Rexistro Único de entidades prestadoras de servizos sociais da Xunta de Galicia, co número ______________________________. Asinado V.º e prace O/a secretario/a O/a presidente